MrsKorea & mily2 nélkül ez az epizód nem jöhetett volna létre.
~ 69. rész ~
Te lennél Jeong Yak Yong a Seonggyungwanból, aki a legmagasabb pontszámot kapta?
Igen, Felség.
Értem. Élvezettel olvastam a válaszaidat a vizsga kérdéseire.
Köszönöm, Felség.
De milyen különös, hogy egy ilyen magas rangú kormányhivatalnok részt vesz a vizsgán!
Bocsásson meg, Felség, de azt hiszem, nem értem, mit...?
Hogyhogy nem érted? Kancellár uram, most miért mondod ezt?
Fel-... Felség!
Amint sikerült alkalmazkodniuk a palota szabályaihoz és szokásaihoz,
megkapják kinevezéseiket, és hivatalosan is a kormány tagjaivá válnak.
Az elért eredmények alapján osztják majd be önöket a kormány különböző intézményeibe.
A legmagasabb pontszámot elérő tudós maga választhatja meg azt az intézményt,
ahol dolgozni kíván.
A kormányba való belépésük tiszteletére lakomát rendeztünk önöknek.
A lakoma után menjen a Király palotájába.
Hogyan, kérem? A Király palotájába?
Az első helyezett tudósnak abban a megtiszteltetésben lehet része,
hogy személyesen találkozhat Őfelségével.
- Ne késsen el. - Igenis, Excellenciás uram.
Miért van a palotának ilyen magas fala? Ezeken már biztos nem fogok tudni átmászni!
Hogyhogy nem érted? Kancellár uram, most miért mondod ezt?
Felség, azt mondja, ön sem ismert fel engem?
Én vagyok az! A kancellár!
Mit keres itt a király?
Most király helyett tudósnak fogja tettetni magát?
Okosabb, mint amilyennek első ránézésre tűnik!
Honnan kellett volna tudnom, hogy tényleg ő a király?
Ez nem az a tudós, aki az idei vizsgán a legmagasabb pontszámot kapta?
Üdvözlöm!
Mi vagyunk a Birodalmi Levéltár, a Kyujanggak gondnokai.
Ön az a tudós, aki idén a legmagasabb pontszámot kapta, igaz?
Igen. Örülök, hogy megismerhetem önöket. A nevem Jeong Yak Yong.
Tudjuk. Őfelsége már mesélt nekünk önről.
Park Je Ga (1750–1815)
- Őfelsége mesélt rólam? - Így igaz.
Azt mondta, ön szerint Őfelsége okosabb, mint amilyennek első ránézésre tűnik.
Yi Deok Mu (1741–1793)
Hogyan?
És ez még nem minden! Még ki is gúnyolta, amiért királynak tettette magát!
Yu Deuk Gong (1749–1807)
De valamiben tévedett. Őfelsége néha butább, mint amilyennek kinéz.
Hogy mondja?
Nagyon csökönyös tud lenni, és ha egyszer kiesik a kegyeiből, örökre zaklatni fogja.
Ez rossz hír. Az élete tele lesz szenvedéssel!
Uram! Ideje indulnia a Király palotájába!
- Mennem kell. Később találkozunk! - Jobb, ha siet.
Azt hiszem, kicsit eltúloztuk a dolgot. Úgy tűnik, rettenetesen fél.
Olvastátok a válaszait a vizsgakérdésekre?
Igen. Ahhoz képest, milyen fiatal, figyelemreméltó a józan ítélőképessége.
Izgatottan várom, hogy együtt dolgozhassak egy ilyen kiváló emberrel.
Keményebben kell dolgoznunk, ha lépést akarunk tartani vele.
Igazad van.
Menjünk.
- Fáradjon beljebb. - Igenis, Uram.
Tessék, igyál.
Megtisztel, Felség.
Nem szoktál inni?
Nem, Felség, egyáltalán nem bírom a bort.
- Akkor igyál még egyet! - Hogyan?
Ezt a bort külön miattad hozattam. Ezért mindet meg kell innod.
Világos?
Felség, mielőtt elfogadnám a bort, megbocsátásáért kell esedeznem.
- A megbocsátásomért? - Igen, Felség.
Nem ismertem fel önt, és tiszteletlenül beszéltem önnel.
- Ez megbocsáthatatlan bűn! - Valóban?
- Tudtad, hogy halál vár arra, aki így tesz? - Hogyan?
Halálbüntetés jár azért, ha valaki kigúnyolja a királyt.
- De nem tudtam, hogy... - Nem tudtad?
Világosan megmondtam, hogy én vagyok a király.
Emellett a bűn az bűn, nem számít, milyen szándék vezérli az elkövetőjét.
De Felség, Ming törvénykönyve szerint...
... a jó és rossz kérdését minden esetben a kiváltó ok alapján ítéljük meg.
A könyv azt is kimondja, hogy a vádlott csak részben hibás.
Azt állítod, részben én is hibás vagyok?
Kérem, bocsásson meg, de a jó és rossz törvénye szerint igen.
Sosem láttam még ezt a passzust Ming törvénykönyvében.
Így próbálsz mentegetőzni?
Dehogyis, Felség!
Az Igazságügyi Minisztérium tavaly vezette be ezt az új törvényt!
Valóban? És mi volt az oka?
Folyamatban volt valami fontos ügy, mely okot adott egy ilyen kiegészítésre?
Sajnos nem. Ming törvénykönyve nem alkalmas a mi kultúránk és szokásaink bírálatára.
De hiszen ezért hoztuk létre a Nemzeti Törvénykönyvünket.
~ Gyeongguk Daejon ~ Csoszun hivatalos törvénykönyve ~
Igen, de a mi Törvénykönyvünk a Goryeo dinasztia törvényeit követi.
Sajnos jelenleg nincs olyan törvénykönyv, mely alkalmas lenne Csoszun számára, Felség.
Akkor mit javasolsz? Mondd el részletesen.
- Excellenciás uram! - Hallottam, hogy Őfelsége átjött ide.
Igen, Uram.
Már vacsoraidő is elmúlt, de Őfelsége még mindig azzal a tudóssal beszélget.
De hiszen már beléptünk a Kutya órájába.
~ a Kutya órája: este 7 és 9 között ~
- Azt mondja, három órája bent van nála? - Igen, Excellenciás uram.
Ha a beszélgetés ütemét nézem, nem úgy tűnik, hogy egyhamar be akarnák fejezni.
Szóval azt mondod, a kormány hivatalnokai azért hasznavehetetlenek,
mert csak pénzért dolgozhatnak?
Így van, Felség. Az emberek kétféle kapzsisággal születnek.
A hatalom és a vagyon iránt érzett vággyal. Ezt az emberi természet gyengeségének tudhatjuk be.
Meng mester nem azt mondta, hogy meg kell próbálnunk uralkodni e vágyak felett?
~ Meng mester: Mencius (Kr.e. 372 - 289), ókori kínai filozófus ~
Ez tévedés. Meng mester nem ezt mondta.
Ebben biztos, hogy tévedsz.
Elnézést, de még egy király sem ragaszkodhat tévhitekhez.
Rendben, akkor inkább megmutatom.
Hogyan?
Gyere velem.
Eddig még sose láttam ezeket a legendás műveket!
És ez a könyv is itt van!
Gyere, és nézd meg.
Az áll benne, hogy akkor vétkezünk, ha az emberi természet nincs megzabolázva.
Ezt lehet másképp is értelmezni. Kérem, adjon egy percet, Felség.
A könyv szerint az ember azért cselekszik jól, mert fél a bírálattól, ha nem így cselekedne.
Ezt úgy is értelmezhetjük, mint az elfogadás iránti vágyat.
Kíváncsi vagyok, hol lehet Őfelsége.
- Úrnőm, Yang udvarhölgy vagyok. - Gyere be.
Úrnőm, azon tűnődöm, miért nem jött el Őfelsége múlt éjjel.
- Ezen töprengtél? - Igen, Úrnőm.
Nam eunuchtól úgy hallottam,
- Őfelségének felkeltette valaki az érdeklődését. - Hogyan? Úrnőm! Ez igaz?
Felség! Ezt nem teheti velünk!
Most beszéljünk a csillagászatról.
Jómagam jobban kedvelem a kicsi Gwancheondae csillagvizsgálót, mint a nagyobb Ganuidae-t.
- Bocsásson meg, Felség! Én is így gondolom... - Felejtsd el.
- Fáradtnak tűnsz. Mára ennyi elég. - Hogyan?
Nem, Felség. Szeretek a csillagászatról beszélgetni.
- Folytassuk... - Ne vitatkozz a királlyal, inkább tedd, amit mond.
Igenis.
Én is elfáradtam. Fejezzük be mára.
Küldj egy összefoglalót arról, amiről ma beszélgettünk. Megértetted?
Igenis, Felség.
És a könyvek, amiket korábban említettél...
Hogyan?
- Tessék. Vidd és olvasgasd őket. - Hogy mondja?
Azt mondtam, elviheted őket.
Felség! Tényleg kölcsönadja nekem ezeket a drága könyveket?
Így van. És ez még nem minden. Odaadok mindent, amit csak szeretnél.
És ha még nekem sincsenek meg, eget-földet átkutatom értük.
Remélem, te is ugyanezt teszed majd értem.
Remélem, képes leszel mindent feladni az országunk és népünk érdekében.
Hé te!
Először indulsz csatába, igaz?
Igen, Uram.
Figyelj rám, és kövess engem. Megértetted?
- Igen, Uram! - Suh hadnagy!
Igyekeznünk kell! A hajó hamarabb ér Songpába, mint azt reméltük volna.
- Komolyan? - Park hadnagy üzeni, hogy mozgolódnak.
Rendben. Hihetetlen, hogy ezek a gazemberek a saját népüket adják el,
mert képtelenek kifizetni a tartozásaikat!
A saját kezeimmel szaggatom szét őket!
- Mikor indulnak az embereink? - A Sárkány órájában, Felség.
~ a Sárkány órája: reggel 7 és 9 óra között ~
Hányan lesznek?
Húsz Birodalmi Testőr és negyven őr a Palotaseregből...
... két csoportra osztva keletről és nyugatról támad majd.
A keleti csapatot Park Dae Su birodalmi testőrhadnagy vezeti majd.
A nyugati csapatot a Palotasereg tisztje, Jang Dae Chul irányítja.
Jól van. Őrizetbe kell venniük mindenkit, aki az ügyben érintett.
- Gondoskodjon róla, hogy senki se hibázzon. - Igenis, Felség.
Csendet!
Gyorsan!
Ártatlanok is megsérülhetnek, ezért meg kell várnunk, míg ők nem lesznek útban.
Értettem, Uram.
Siessetek!
Mi ez?
Megtámadtak minket!
Megállni!
Egyet meg kell hagynunk. Mire vártok még? Szabadítsátok ki a rabokat!
Igenis!
- Mi tarthat ennyi ideig? - Úgy gondolja, valami baj lehet?
Jobb, ha indulunk.
- Hol voltál mostanáig? - Sajnálom, a szekér árokba futott.
Bonyolítsuk le az üzletet. Hányat hoztál?
- Tizenötöt. - Rendben, megvizsgálom őket, aztán fizetek.
- Elfogni őket! - Igenis, Uram!
Gyerünk! Mozgás, te gazember!
Haladjatok! Gyorsabban!
Azt mondtam, siess! Mozogjatok!
Mocskos gazemberek!
Eresszetek! Mi a vád ellenem?
- Mire vártok még? Vezessétek el! - Igenis! Vigyétek!
Eresszetek, ti őrültek!
A Rendőrség elvezette az elkövetőket, holnap pedig kivallatják őket.
- Na és a kereskedők Csingből? - Őket is bebörtönöztük, ahogy parancsolta.
Rendben. Mivel a Rendőri Hivatal felelős a nyomozásért, kéretem a Parancsnokukat.
Igenis, Felség.
Felség... Mihez fog kezdeni a Csingből érkezett kereskedőkkel?
- Hogy érti ezt? - Csing nagykövete hamarosan megérkezik.
Ha erről tudomást szereznek, az bajt okozhat...
De ha bűnt követtek el Csoszun területén, nem hagyhatjuk futni őket.
Meg kell büntetnünk a behajtókat, akik eladták az adósaikat és családjaikat rabszolgának.
De nem úszhatják meg azok a kereskedők sem, akik Csingbe vitték őket.
Azért léptek országunk területére, hogy ártsanak a népünknek.
A mi törvényeink szerint bírálom el őket.
- Nagyon elfoglaltnak tűnsz. - Felség...!
Semmi szükség a meghajlásra.
- Kérem, bocsásson meg, Felség. - Mi van nálad?
Nos, könyveket viszek a tárca nélküli miniszterek irodájába.
Értem. Akkor menj csak.
Igenis, Felség.
Milyen furcsa, hogy könyveket visz a tárca nélküli miniszterek irodájába.
Miért választotta ezt a hivatalt a Királyi Titkárság vagy a Főfelügyelőség helyett?
Csak várd ki a végét. Biztos vagyok benne, hogy jó oka volt rá.
Küldjék ezeket az asztalokat a tárca nélküli miniszterek irodájába.
Hogyan? Mindegyiket?
Rendelhetek még?
Hogyan?
Mostantól ide teszem a jelentéseket az igazgató urak számára.
Ide pedig a jelentéseket a többi tisztviselő számára.
Kérem, nézzék át őket naponta egyszer.
Szóval azt mondja, minden nap jöjjünk ide, és vegyük el a jelentéseket mi magunk?
Igen, Uram. Így van.
Túl nagy a palota ahhoz, hogy mindenkinek időben kézbesíteni tudjam a jelentéseket.
És így önök sem tudnak mással foglalkozni. Köszönöm a megértésüket.
Olvasták a Titkárságra érkezett, mai beadványokat?
Hogy merik azt követelni, hogy a Munkaügyi Minisztérium csak...
... a munkaerő kiválasztására korlátozza tevékenységét?
Hogy merik ezt javasolni?
És ez még nem minden.
Érkezett egy beadvány, mely a hat minisztérium dolgozóinak létszámát kívánja csökkenteni.
Hogy mer egy frissen kinevezett hivatalnok ilyen beadványokat benyújtani?
Tanácsos uram, ismeri ezt a Jeong Yak Yong nevű alakot?
A Nam In párt tagja, aki első lett az idei államigazgatási vizsgán.
Úgy hírlik, Őfelsége kedveli őt.
Szóval azt mondja, pusztán emiatt mer ilyen beadványokat írni?
Bár különböző minisztériumoknál dolgozunk, egyidőben léptünk be a kormányba.
- Csoportosan kellene megvitatnunk a reformokat. - Ez jó ötlet!
Később találkozunk.
Kancellár uram!
Ön Jeong Yak Yong, a frissen kinevezett hivatalnok a tálca nélküli miniszterek hivatalából?
Ön ismer engem, Excellenciás uram?
Már hogyne ismernék valakit, aki ilyen híres?
Elolvastam az összes beadványt, amit írt.
Figyelemreméltó, hogy ezt teszi, annak ellenére, milyen friss tagja még a kormánynak.
Hálásan köszönöm, Excellenciás uram!
Semmi szükség megköszönnie.
Azért jelentkezett a tárca nélküli miniszterekhez, hogy elvesztegesse az idejét?
Időre volt szüksége a beadványok elkészítéséhez, és ezért választott egy felelősség nélküli hivatalt?
Ön csupán egy zöldfülű a kormányban. Ne merjen nagyokat álmodni.
Figyelmeztetem, hogy fogja vissza magát, és ne engedjen ifjúkori meggondolatlanságának.
Bocsásson meg, Excellenciás uram...
Sajnálom, ha megsértettem önt a beadványaimmal.
De nem azért írtam őket, mert annyira elbizakodott lennék.
Azért írtam őket, mert hittem abban, hogy az ország irányítói elolvassák majd mindet.
Ha az újításokról szóló beadványok megírása a hozzám hasonló, friss hivatalnokok feladata,
akkor azok támogatása és véghezvitele a felelős miniszterek munkája.
Ha együtt dolgozunk, a kormányunk javulni fog.
Ezért mertem megfogalmazni a beadványaimat.
Szeretnék köszönetet mondani, Uram! Megtiszteltetés, hogy elolvasta az írásaimat.
És még valami, Excellenciás uram.
Mondhatok még valamit?
Mi volna az?
Elkérhetem a "Csing klasszikusai" című könyvét?
Minden munkáját olvastam, kivéve ezt az egyet.
Gyorsan visszaadom. Volna rá mód, Excellenciás uram?
Jeong Yak Yong...?
Most, hogy Hong Gook Young eltávozott, másvalaki veszi át a helyét.
Egyelőre csak figyeljük őt. De most nem ő a legfontosabb célpontunk.
A Király nemrég valami különöset említett.
Azt mondta, megboldogult elődje rábízott valamit, aminek a segítségével megszabadulhat tőlem.
Megboldogult elődje...?
Rá kell jönnünk, mi az.
Ki kell derítenünk, kerül, amibe kerül.
Úrnőm, az ápoló megérkezett.
- Kísérd be. - Igenis, Úrnőm.
Kérem, fáradjon beljebb.
Nos, hogy van? Semmit sem bírt enni!
Mondja el, mire gyanakszik.
Nos, elég gyengén, de Chung-pulzust éreztem.
Chung-pulzust? Ez nem a terhesség jele?
- Hát nem megmondtam? Én tudtam, hogy...! - Maradj csendben egy kicsit.
Azt olvastam, hogy néha megfázás esetén is ki lehet tapintani a Chung-pulzust.
- Vagy tévedek? - Jól tudja, Úrnőm.
Legjobb lesz, ha öt napon keresztül főzeteket iszik, és utána újra megvizsgáljuk.
Rendben, így teszek. Addig tartsa ezt titokban.
Nem akarom ezzel terhelni Őfelségét, míg nem tudunk semmi biztosat.
Értettem, Úrnőm.
- Ügyelj arra, hogy senki se tudjon erről. - Igenis, Úrnőm.
Tényleg nagyon remélem, hogy ez a terhesség jele, Úrnőm!
Őfelsége olyan elégedett lesz!
Úrnőm, az ott nem Park igazgató úr?
Ó, kíváncsi vagyok, ki lehet az. A ruházata úgy fest, mintha Csingből érkezett volna.
Ha ilyen sok arca van ennek a hegynek, akkor megérdemli a négy különböző nevet!
Egy ilyen napon szeretnék ellátogatni Csoszunba.
Csoszunban gyönyörűek a hegyek, és tehetségesek a lányok!
- De hiszen ő... - Ismeri őt, Úrnőm?
- Mindjárt visszajövök. - Hogyan?
Uram! Mester!
Hogy kerül ön ide, Mester?
A nagykövettel jött.
Az Akadémián érdeklődtem ön felől, és azt hallottam, a palotába került.
- Gratulálok, Úrnőm! - Hogy szolgált az egészsége, Mester?
Mikor meghallottam, hogy a politikai változások miatt száműzték, aggódtam önért.
Szerencsére csillapodtak a kedélyek, és visszatérhettem a Kulturális Minisztériumba.
Ez azt jelenti, hogy többé már nem fest, Úrnőm?
Néha kedvtelésből még szoktam festeni, de nem tudok rá gyakran időt szakítani.
Valóban? Azt reméltem, láthatom majd a munkáit.
Pedig hogy vártam az alkalmat!
Egyébként emlékszik még Chang Hwan Wi úrra?
Természetesen! Neki festettem azt a képet, amikor Csingben voltam!
Igen, most ő is a követség tagja, és szintén eljött Csoszunba.
Valóban? És ő hogy van? Jól érzi magát?
Igen, Úrnőm.
Bizonyára fáradt e hosszú út miatt. Nem akadt kellemetlensége idefelé jövet?
Nem, Felség. Hála önnek kényelmes utunk volt.
Remek. Mindenkit értesítettem az érkezésükről, ezért kérem, kérjenek, amit csak akarnak.
Köszönöm, Felség.
- Menjünk. - Igenis, Felség.
Hogy áll a nagykövetnek készülő festmény?
Két nap múlva elkészül, Uram.
Rendben, gondoskodj róla, hogy időben elkészüljön.
Uram, mikor tartják a fogadást a nagykövet tiszteletére?
Négy nap múlva. Tak festő, képes leszel rá!
- Jöjj velem! - Igenis, Uram.
Szóval úgy csinálsz, mint aki nem akar bekerülni a palotába, de ez már érdekel?
- Mi a baj, Uram? - Mi Su, hol vannak a festmények?
- Tessék? - Befejezem mindet! Hozd ide őket!
- Ó, és Yeo Jin. Segíts nekem! - Mi a baj, Uram?
- Csak tedd, amit mondok! - Igenis.
Hogy mondta? Engedjem szabadon a Csingből érkező kereskedőket?
Igen, Felség. Azt hallottam, hogy néhány kereskedőnket fogva tartják.
Megbocsásson, Felség, de ők Csing polgárai.
Csoszun eddig mindig kiadta az idegen bűnözőket azoknak az országoknak, ahonnan érkeztek.
De Csoszun területén követték el tetteiket.
Bűnösségük nyilvánvaló, ezért annak rendje és módja szerint kell bűnhődniük.
Míg a nyomozás le nem zárult, nem engedem el őket.
Magammal viszem őket Csingbe, és Felséged nevében megbüntetem őket.
- Saját törvényeink szerint ítéljük el őket. - Nem, ebbe nem egyezek bele.
Attól tartok, enyhe büntetést kapnának a bűneikhez képest.
Mivel Csoszun népe ellen vétettek, csupán enyhébb büntetéssel megúsznák.
Nincs igazam?
Megismétlem, nem fogadom el a kérését.
Itt szabjuk ki rájuk a büntetést Csoszun területén. Erről nem kívánok többet beszélni.
Elutasítja a kérésemet?
- Így van. - Akkor nem maradt más választásom.
Tudomásul veszem, Felség.
Felség, a nagykövet nem fogja annyiban hagyni ezt az ügyet.
- Igen, igaza van. Nam eunuch. - Parancsoljon, Felség.
- Kéretem Jeong Yak Yongot. - Igenis, Felség.
Ez egy jelentés a Ming dinasztia ideje alatt külföldi bűnözők ellen hozott ítéletekről.
Ebben az időszakban valóban visszaküldtük az elkövetőket Mingbe, ahogy a nagykövet állítja.
De a helyzet ezúttal más. Csoszun területén vétkeztek.
Erre még nem volt példa, így nem is tudjuk semmivel alátámasztani az ügyet.
Minden megállapodásunk, melyet Csinggel kötöttünk, a kereskedelemmel kapcsolatos.
Semmilyen jogi megállapodás, melyet korábban kötöttünk, nem érvényes a mostani állapotokra.
Ha még nem volt példa erre, ők sem hivatkozhatnak semmire.
Előnyt kell szereznünk velük szemben.
Menj, és próbálj megoldást találni a Levéltár dolgozóinak segítségével.
Lehet, hogy az összes történelmi feljegyzést át kell néznetek, hogy találjatok valamit,
ami minket igazol. Megértetted?
Igenis, Felség.
Át kell néznünk a más nemzetekkel fenntartott kapcsolatainkról szóló iratokat.
- Kérem, várjanak itt egy kicsit. - Várjon.
- Miért nem nézzük meg mi magunk? - Ez jó ötlet.
- Nem igaz? - Igen, Uram.
Menjünk.
- Köszönöm, asszonyom! - Jöjjenek máskor is!
Vissza kell mennem a palotába, ezért kérlek, adj egy tál levest és rizst.
- Már megint túlóráznod kell? - Igen.
Miért dolgoztatnak ilyen keményen?
Biztos, hogy nem máshová járkálsz?
- Máshová? Megőrültél? - Akkor mi ez az egész?
Nagykövet érkezett Csingből, és ezért van ilyen sok dolgunk.
- Ezért van ilyen sok dolgotok? - Igen, baj van, ezért készültségben vagyunk.
Készültségben? Az mit jelent?
Ma fogadást terveznek Csing nagykövetének.
- Tökéletes munkát várok el mindenkitől. - Igenis, Uram.
Uram, biztos, hogy a fogadást terv szerint megtartják?
Azt hallottuk, akadt némi gond a nagykövet és a kormányunk között.
Igen, erről én is hallottam, de úgy tűnik, minden a terv szerint halad majd.
- Nézd csak. Hát ez mi? - Micsoda?
Hát az ott! Olyan, mintha egy nagy csoport errefelé tartana.
Uram! Uram! Valami szörnyűség történt!
- Őfelsége odabenn van? - Igen, Uram.
- Jelentsen be! Sürgős üzenetet hoztam! - Igenis, Uram!
Hogyan? A katonáikat a Rendőri Hivatal elé küldték?
Igen, Felség.
A nagykövet személyes testőrsége a Rendőri Hivatal előtt állomásozik,
és azzal fenyegetőznek, hogy erőszakkal viszik el a kereskedőiket a tömlöcökből.
Kapukat bezárni, nehogy bejussanak!
- Megértettétek? - Igenis!
Csing kereskedőiért jöttünk.
Ha átadják őket, nem csinálunk bajt!
Mire vártok? Azt mondtam, félre!
Küldje a Birodalmi Testőrséget a Rendőri Hivatal elé, hogy megakadályozzanak egy összecsapást.
- Igenis, Felség. - Nem hagyhatjuk, hogy az ügy elfajuljon.
Ha erőszakos összecsapásra kerül sor a testőrök között...
- Az háborút jelenthet Csinggel. - Igen, Felség.
Üzenet érkezett Csoszun kormányától.
Nincs más választásuk.
Csoszun királya tudja, hová vezethet mindez, ha baj kerekedik az ügyből.
A francba! Hogyan oszlathatnánk szét őket, ha felfegyverkezve, harcra készen állnak előttünk?
Ez így nem jó. Ha kardot rántanak, semmit sem tehetünk, hogy visszafordítsuk az eseményeket!
Csing katonái tudják, mi forog kockán. Nem támadnak, míg nem provokáljuk őket.
De vajon meddig lesznek képesek ellenállni? Egy óráig? Fél napig?
Micsoda? Csing katonákat küldött a Rendőri Hivatal elé? Miért?
Felség...
Hogy történhetett ez?
Hogy reagált erre a kormány?
Egyelőre még nem találtak megoldást.
Most mihez kezdjünk, Felség?
Ha történik valami, az háborúhoz vezethet a két ország között!
Mi folyik itt, nővérkém? Azt beszélik, ha ők kardot rántanak, a mi katonáink is így tesznek.
És ha ez megtörténik, azt Csing nem nézi majd tétlenül.
Azt hallottam, hogy háború idején mindig elrabolják a királynét.
Mi lesz most így velem?
Ez az összes feljegyzés a Külkapcsolatok Hivatalából.
Nem találtam semmit, ami megoldást jelenthetne az ügyben!
Ott viszont talán...?
Hogy reagált erre a kormány?
Egyelőre még nem találtak megoldást. Most mihez kezdjünk, Felség?
Ha történik valami, az háborúhoz vezethet a két ország között!
Egyébként emlékszik még Chang Hwan Wi úrra?
Természetesen! Neki festettem azt a képet, amikor Csingben voltam!
Igen, most ő is a követség tagja, és szintén eljött Csoszunba.
Felség, Yi udvarhölgy vagyok.
- Mi a baj? - Bocsásson meg, de Sung úrnő látni kívánja.
- Hogyan? Sung úrnő? - Igen, Felség.
Mit mondott?
Sajnálom, de elutasította a kérését, Úrnőm.
- Kérem, térjen vissza a... - Kérje meg őt még egyszer!
Kérem, valamit feltétlenül kérdeznem kell tőle! Engedélyt kell kérnem tőle!
Sung úrnő, mit keresel te itt?
Édesanyánkat jöttél köszönteni?
Fenség!
Hogyan? Arra kért, kérdezd meg tőlem újra?
Bocsásson meg, hogy ezt mondom, de nagyon elszántnak tűnt.
Talán mégis fogadnia kellene őt.
Mit mondott? Ismét elutasított?
Kérem, fáradjon be, Úrnőm.
- Ülj le. - Köszönöm, Felség.
Mihez akarod az engedélyemet kérni?
Kérem, engedje meg, hogy egy kis időre elhagyjam a palotát, Felség.
Sung úrnő, mit mondtál az imént?
El akarod hagyni a palotát?
Nem személyes okból, Felség.
Bizonyára hallotta, hogy országunk összetűzésbe keveredett Csinggel.
Erre a konfliktusra szeretnék megoldást találni.
Hogyan?
Kérem, engedje meg, hogy elhagyjam a palotát, hogy ezt megtehessem, Felség.
Úrnőm! Mit válaszolt?
Úrnőm...?
Felség, a miniszterek összegyűltek a Fogadócsarnokban.
Felség, azonnal szabadon kellene engednünk Csing kereskedőit!
Így van! Ha az ügy erőszakossá válik a két ország közt, nem fogjuk tudni visszafordítani azt!
El kell fogadnunk a követeléseiket, mielőtt még túl késő lenne!
Az évek során mindannyiszor meghunyászkodtunk előttük.
Attól féltünk, hogy háború robban ki a két ország között, és hogy kiesünk a kegyeikből.
Emiatt sosem voltunk képesek kiállni az érdekeinkért!
De Felség! Csupán néhány emberükről van szó!
Miért kockáztatja az ország népének biztonságát néhány ember miatt?
- Utána megoldható lenne az ügy... - Tényleg azt hiszi, hogy ez megoldást jelent?
A legnagyobb tisztelettel, Felség, most nem hátrálhatunk meg!
Lehet, hogy Csing nagy birodalom, de hogy alkalmazhatnak erőszakot ahhoz,
hogy a bűnözőiket visszaköveteljék?
Elképzelhető, hogy ez komolyabb problémává fajul,
én mégis úgy vélem, hogy nem fogadhatjuk el a követeléseiket!
Ha ezeket a kis követeléseket elfogadjuk,
akkor később talán a földünket és a népünket követelik majd!
A Kancellár úrnak igaza van, Felség.
Országunk sorsa most a tét.
Ha nem tudjuk megbüntetni az országunk területén vétkezőket,
hogyan is védhetnénk meg a népet és a kormányunkat?
Ha az ügy erőszakossá válik a két ország közt, nem fogjuk tudni visszafordítani azt!
El kell fogadnunk a követeléseiket, mielőtt még túl késő lenne!
Én mégis úgy vélem, hogy nem fogadhatjuk el a követeléseiket!
Ha ezeket a kis követeléseket elfogadjuk,
akkor később talán a földünket és a népünket követelik majd!
De Felség! Csupán néhány emberükről van szó!
Miért kockáztatja az ország népének biztonságát néhány ember miatt?
Országunk sorsa most a tét.
Ha nem tudjuk megbüntetni az országunk területén vétkezőket,
hogyan is védhetnénk meg a népet és a kormányunkat?
Sajnálom! Őszintén sajnálom!
- Hogyan? Egy Birodalmi Levél? - Igen, Felség.
Érdeklődtem egy tolmácsnál, aki igen járatos a Csinggel fenntartott kapcsolataink terén.
Amikor valami hasonló dolog történt Hyeonjong király uralkodása idején,
~ Hyeonjong király (1659-1674), a Csoszun dinasztia 18. uralkodója ~
Csing uralkodója hivatalos Birodalmi Levélben ígérte meg az elkövetők megbüntetését.
Ennek eredményeképp Csoszun visszaküldette Csingbe a bűnözőket.
Szóval azt javaslod, követeljünk ilyen uralkodói ígéretet, és várjunk, míg a levél megérkezik?
Igen, így van, Felség.
Ha így teszünk, azzal időt nyerhetünk, hogy rájöjjünk, mit is kellene tennünk.
De szerinted el fogják fogadni ezt a feltételt?
Ha nem fogadják el,
Felségednek ki kell mutatnia elégedetlenségét pimaszságuk láttán.
Már majdnem itt az ideje, hogy elhagyjuk Csoszunt.
Utoljára mondom! Adják át Csing kereskedőit!
Nem. Őfelsége beleegyezése nélkül nem állunk félre.
Arcátlanul viselkedett, és hagyta, hogy idáig fajuljon ez az ügy.
Bocsásson meg, Felség, de miért csak engem okol a történtekért?
Felséged utasította el a kérésemet.
Most mihez fog kezdeni? Még mindig ragaszkodik hozzá, hogy itt tartsa Csing kereskedőit?
- Hozzon egy Birodalmi Levelet az uralkodójától. - Hogy mondta?
Ha Birodalmi Levelet hoz nekem Csing uralkodójától, átadom önnek a kereskedőket.
- Felség! - Hyeonjong király hasonlót kért.
Az ő uralkodása alatt Csoszun átadta Csingnek a bűnözőit, de Birodalmi Levelet kapott cserébe.
Arra kérem, hogy csupán kövesse ezt az eljárást.
Egy Birodalmi Levelet...?
Nem számítottam rá, hogy ilyet kér majd tőlem.
Időt kíván nyerni azzal, míg a Birodalmi Levél megérkezik, ugye?
Gondoljon, amit akar, de ezek a feltételeim.
Rendben, Felség. Megadom önnek, amit kér.
Itt helyben meg is tudom írni Felségednek azt a Birodalmi Levelet.
- Tessék? - Én itt Csing uralkodóját képviselem.
Minden, amit teszek, Őfelsége nevében történik.
Azt mondom, itt helyben meg tudom írni önnek ezt a Birodalmi Levelet.
Most mihez kezdjünk, Felség? Megírjam a levelet most?
Nagykövet uram!
Magyar felirat: Brigi (brigichan@hotmail.com)
http://yisanprojekt.uw.hu/
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com